द्वारका सेक्टर-9 से लापता हुए आईसीएएस अधिकारी जितेन्द्र झा का शव पालम इलाके में रेलवे ट्रैक से मिला है। उनका शव सोमवार की देर रात ट्रैक पर पड़ा मिला था। गुरुवार को पुलिस ने शव की शिनाख्त की है। उधर परिवार के सदस्य फिलहाल शव जितेन्द्र का होने को लेकर शक जता रहे हैं। पुलिस का दावा है कि जितेन्द्र का एक सुसाइड नोट भी उन्हें मिला है, जिसमें उन्होंने अपनी मौत के लिए किसी को जिम्मेदार नहीं ठहराया है। द्वारका साउथ पुलिस मामले की छानबीन कर रही है।